4 Čo si robila cez víkend? s kým ideš na dovolenku?
pondelok si už snáď bez otázky „Čo si robila cez víkend a s kÝm?“ ani neviem predstaviť. otázka tváriaca sa nenápadne za sebou schováva zvedavé tváre kolegov, ktorý sa snažia zistiť, s kým najviac trávim čas. ak náhodou niekoľko krát za sebou spomeniem, že som víkend strávila s kamarátkou, prípadne, že s kamarátkami chodím rada na kávu, dostanem odbornú radu „mala by si si nájsť viac kamarátov“. a tak som kreatívna a víkend oficiálne často trávim sama, prípadne s rodinou, aj keď v skutočnosti som mala úžasný výlet s priateľkou, na ktorý budem ešte dlho spomínať.otázka „s kým ideš na dovolenku?“ je hotový bonbónik, veď predsa na dovolenky sa chodí obyčajne s partnerom alebo rodinou. a tak, ako lesbička v utajení, väčšinou chodím na dovolenky „s partiou“. pár dní po dovolenke už počúvam, kedy dám nejaké fotky na facebook. tí odvážnejší sa opýtajú, či som si ich na facebooku blokla, pretože si pozreli môj profil a nič tam o mne nevidia. to, že tam nedávam žiadny obsah je pre nich nepredstaviteľné, veď oni tam obyčajne dávaju denný report od zazvonenia budíka po večerný program v telke. odpoveď, že skutočne svoj súkromný život nezdieľam na sociálnych sietiach a nepotrebujem sledovať stúpanie počtu „lajkov“ je pre nich nepredstaviteľná.
táto otázka nie je tak frekventovaná ako tie ostatné. obyčajne jej predchádzajú otázky typu „bývaš niekde blízko“, alebo „chodíš autom?“. v duchu už tipujem, že tá zvedavá otázka bude hneď ďalšia, prípadné pridú iné, zdvorilostné predtým. odpoveďou „bývam sama“ sa dostávam do škatuľky „chúďa“ a pravdepodobne si ma predstavujú samučičkú a doma plačúcu do vankúša. drzosť niektorých kolegov či známych ma niekedy dokáže skutočne prekvapiť. napríklad, keď sa niekto sám pozve ku mne na kávu, alebo si chce súrne po niečo prísť, len aby zistil niečo viac.  kto vie, čo by povedal na to, že ja sa v skutočnosti teším na večeru, ktorú navarila moja partnerka, že po ceste z práce utekám do obchodu kúpiť niečo dobré a brázdim po internete, aby som vybrala skvelý film na večer.